**LITSENTSILEPING nr 20250123/RMK \_CORR**

1. **Eritingimused**

|  |  |  |  |  |  |  |
| --- | --- | --- | --- | --- | --- | --- |
| 1. **POOLED** | | | | | | |
| * 1. Litsentsiandja | | Nimi: | **RiskSight OÜ** | | Esindaja lepingu sõlmimisel: | Markus Ilmar Münzer, juhatuse liige põhikirja alusel |
| Aadress: | Pirni 7/1, Tallinn 10617, Eesti | | E-post: | [markus.mynzer@risksight.io](mailto:markus.mynzer@risksight.io) |
| Registrikood: | 14406183 | | Telefon: | +372 555 15 999 |
| * 1. Litsentsiandja esindaja lepingu täitmisel | | Nimi: | Vahur Rähn | | | |
| Telefon: | +372 53445528 | | | |
| E-post: | [vahur.rahn@risksight.io](mailto:vahur.rahn@risksight.io) | | | |
| * 1. Litsentsisaaja | | Nimi: | Riigimetsa Majandamise Keskus | | | |
| Aadress: | Mõisa/3, [Sagadi küla](https://www.teatmik.ee/et/parametricsearch/personlegal/eyJsX3AiOjYwLCJsX20iOjE5MSwibF9zIjo3MzI5fQ==), 45403 [Haljala vald](https://www.teatmik.ee/et/parametricsearch/personlegal/eyJsX3AiOjYwLCJsX20iOjE5MX0=), [Lääne-Viru maakond](https://www.teatmik.ee/et/parametricsearch/personlegal/eyJsX3AiOjYwfQ==) | | | |
| Registrikood: | 70004459 | | | |
|  | | Esindaja lepingu sõlmimisel: | Agne Aija, juhatuse liige põhimääruse alusel | | | |
| * 1. Litsentsisaaja esindaja lepingu täitmisel | | Nimi: | Piret Lantin | | | |
| Telefon: | +372 503 8530 | | | |
| E-post: | piret.lantin@rmk.ee | | | |
| 1. **TAUST** | | | | | | |
| Pooled on sõlminud käesoleva lepingu (Leping) lähtuvalt alljärgnevast:   1. Litsentsiandja juhiste kohaselt on loodud internetipõhine e-õppe platvorm (Platvorm), mille kaudu on Lepingu sõlmimise hetkel võimalik kasutada järgmiseid e-õppe mooduleid (Moodul):    1. Korruptsioonivastane; 2. Kõik Platvormi tarkvara ja Moodulite sisuga (edaspidi koos Tarkvara) seotud autoriõigused kuuluvad Litsentsiandjale ning Litsentsiandja ei ole ühelgi juhul huvitatud autoriõiguste üleandmisest Litsentsisaajale; 3. Pooled on leppinud kokku, et Litsentsisaaja saab Tarkvarale ligipääsu alljärgnevatel tingimustel ja ulatuses. | | | | | | |
| 1. **LEPINGU ESE JA KASUTUSPIIRANGUD** | | | | | | | |
| * 1. Lepingu ese | | Litsentsisaaja saab Lepinguga õiguse kasutada järgmiseid Mooduleid, mille tehnilised nõuded on toodud Lepingu lisas 1:   |  |  | | --- | --- | | X | Korruptsioonivastane (korruptsiooni ja huvide konflikti olukordade ennetamine) | | | | | | |
| * 1. Lubatud kasutuspiirkond | | Riigimetsa Majandamise Keskuse tegevuspiirkonnad | | | | | |
| * 1. Lubatud kasutusotstarve | | |  |  | | --- | --- | | X | koolitamine, harimine | |  | tulu teenimine | | | | | | |
| * 1. All-kasutusse andmine | | |  |  | | --- | --- | |  | lubatud anda |  |  |  | | --- | --- | | X | ei ole lubatud | | | | | | |
| * 1. Lubatud Tarkvara kasutavate füüsiliste isikute (Lõpp-kasutaja) arv | | Kuni 500 lõppkasutajat | | | | | |
| 1. **LEPINGU TÄHTAEG JA PIKENEMINE** | | | | | | | |
| * 1. Tähtaeg | | 1 aasta | | | | | |
| * 1. Lepingu pikenemine | | Ei pikene | | | | | |
| 1. **TASU JA ARVELDAMINE** | | | | | | |
| * 1. Tasu suurus | | EUR 3450 (Tasu), mis koosneb:   * RiskSight’i poolne õppeplatvorm koos hostinguga (1 aasta) – 1850 EUR * Korruptsiooni ja huvide konflikti vältimise e-koolituse loomine ja implementeerimine (1 kordne tasu) – 1600 EUR   Tasule lisandub käibemaks kehtivas määras. | | | | |
| * 1. Tasu vähendamine | | Tasu ei kuulu Lepingu kestel vähendamisele. | | | | |
| * 1. Tasu suurendamine | | Tasu ei kuulu Lepingu kestel suurendamisele. | | | | |
| * 1. Arve esitamine | | 14 päeva jooksul Lepingu sõlmimisest. | | | | |
| * 1. Arve maksetähtaeg | | 14 päeva alates arve väljastamisest, aga mitte enne p 6.1 sätestatud litsentsiandja poolse kohustuse täitmist.  Arve esitatakse elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. | | | | |
| 1. **LEPINGU ESEME ÜLEANDMINE** | | | | | | |
| * 1. Kättesaadavaks tegemise tähtaeg | | 30 päeva jooksul alates Lepingu sõlmimisest. | | | | |
| * 1. Kättesaadavaks tegemise viis | | Elektrooniliselt interneti vahendusel. | | | | |
| 1. **VASTUTUS** | | | | | | | |
| * 1. Leppetrahv | | Rikkumise kirjeldus | | Leppetrahvi nõudma õigustatud Pool | | Leppetrahvi määr | |
| Tarkvara Litsentsisaajale üleandmisega viivitamine rohkem kui 30 päeva | | Litsentsisaaja | | 0,1 % Tasust iga viivitatud kalendripäeva eest | |
| Tarkvara kasutamine (sh all-kasutusse andmine) Lepingus lubamata viisil | | Litsentsiandja | | 10 000 € | |
| 1. **LEPINGU DOKUMENDID** | | | | | | | |
| * 1. Lepingu dokumendid | Leping koosneb järgmistest dokumentidest:   * I Eritingimused; * II Üldtingimused; * Lisa nr 1. Tarkvara tehnilised nõuded | | | | | | |
| 1. **MUUD KOKKULEPPED** | | | | | | | |
|  | | | | | | | |

|  |  |
| --- | --- |
| /*allkirjastatud digitaalselt*/ | /*allkirjastatud digitaalselt*/ |
| Markus Ilmar Münzer | Agne Aija |
| Litsentsiandja | Litsentsisaaja |

1. ÜLDTINGIMUSED
2. Lepingu ese ja Tarkvara kasutamine
   1. Litsentsiandja annab Eritingimuste punktis 3.1 nimetatud Tarkvara Litsentsisaaja kasutusse lihtlitsentsi alusel.
   2. Litsentsiandja lubab Litsentsisaajal Tarkvara kasutada Eritingimustes nimetatud kasutusotstarbel ning Lepingus nimetatud piirangutega.
   3. Litsentsisaajal on keelatud:
      1. Tarkvara ja selle osa mistahes viisil paljundada, kopeerida, reprodutseerida;
      2. Tarkvara ja selle osa mistahes viisil muuta, täiendada, kohandada, ümber töötada;
      3. Tarkvara või selle osa lähtekoodi mistahes viisil lahti muukida või lubada lähtekoodi lahtimuukimist;
      4. luua Tarkvara alusel tuletatud tooteid;
      5. eemaldada Tarkvaralt autoriõiguse märget, kaubamärki või muud teadet intellektuaalse omandi kohta.
      6. anda Tarkvara kolmanda isiku kasutusse või võimaldada kolmandal isikul Tarkvarale või selle osale juurdepääsu, välja arvatud Eritingimustes nimetatud All-kasutajatele. Ühelgi juhul ei või Tarkvara anda teise isiku kasutusse tasu eest (all-litsents). Käesoleva punkti mõttes ei loeta kolmandateks isikuteks Litsentsisaaja ja All-kasutaja töötajaid ja juhatuse liikmeid. Litsentsisaaja kohustub lubamatu juurdepääsu välistamiseks rakendama mõistlikke ettevaatusabinõusid.
   4. Kui Pooled on Eritingimustes kokku leppinud Tarkvara all-kasutusse andmises, võib seda teha järgides Eritingimustes nimetatud piiranguid. Ühelgi juhul ei või Litsentsisaaja anda Tarkvara all-kasutusse laiemate kasutusõigustega, kui Litsentsisaaja võib Tarkvara ise kasutada (sh muul kasutusotstarbel kui Eritingimuste punkt 3.3), või pikemaks tähtajaks, kui on Lepingu tähtaeg, selliselt, et All-kasutajal tekib omakorda õigus anda Tarkvara all-kasutusse.
   5. Tarkvara Lõpp-kasutajate arv on limiteeritud ning seda võib kasutada maksimaalselt Eritingimuste punktis 3.5 kokkulepitud arv Lõpp-kasutajaid, mille hulgas on nii Litsentsisaaja kui All-kasutaja poolt määratud isikud.
   6. Litsentsisaaja annab Litsentsiandjale Tarkvara kasutamisega seoses järgmised kinnitused ja nõusolekud:
      1. Litsentsisaaja mõistab ja nõustub, et Litsentsisaajale ei anta Lepinguga ühtegi Tarkvaraga seotud intellektuaalomandiõigust, välja arvatud kasutusõigus Lepingus nimetatud ulatuses.
      2. Litsentsisaaja mõistab, et ükski keeruline tarkvara ei ole kunagi puudusteta, ja nõustub sellega, et Tarkvara antakse tema kasutusse seisukorras „nagu see on“ ning „nagu see on saadaval“ , samuti sellega, et Litsentsiandja ei anna Tarkvara kasutamisega seoses Litsentsisaajale ühtegi kinnitust selle kohta, et Tarkvara töötab katkestuste või vigadeta ja et Tarkvara ühildub või töötab mis tahes muu tootja tarkvara või rakendustega või muu teenusepakkuja teenustega. Litsentsisaaja on teadlik, et vastavat kinnitust ei või tuletada ühestki Litsentsiandja või tema volitatud esindaja antavast mis tahes teabest või nõuandest.
      3. Litsentsisaaja mõistab ja nõustub sellega, et Tarkvara ei ole ette nähtud ega sobiv kasutamiseks olukorras või ümbruses, kus tõrge või ajaline viivitus Tarkvaraga pakutavas sisus, andmetes või teabes või nendes esinevad vead või ebatäpsused võivad põhjustada olulist kahju.
      4. Litsentsiandja kinnitab, et Tarkvara ning selle uuendused ei sisalda viiruseid või muud pahatahtlikku koodi. Litsentsiandja kinnitab, et Tarkvara ning selle uuendused ei sisalda sisu, mis rikub või võib rikkuda kolmandate isikute intellektuaalse omandi õigusi või muid õigusi.
3. Lepingu eseme üleandmine
   1. Litsentsiandja teeb Tarkvara Litsentsisaajale kättesaadavaks Eritingimuste punktis 6.1 nimetatud tähtaja jooksul või tähtpäevaks.
   2. Tarkvara tehakse Litsentsisaajale kättesaadavaks Eritingimustes nimetatud viisil
   3. Litsentsiandja teeb Tarkvara kättesaamisega koos Litsentsisaajale kättesaadavaks ka Tarkvara kasutusjuhendi ning muud Tarkvara kasutamiseks vajalikud dokumendid.
   4. Litsentsisaaja kinnitab, et ta on teadlik sellest, et Tarkvara paigaldamine võib mõjutada kolmandast isikust tootja tarkvara või rakenduste ja kolmandast isikust teenuseosutaja teenuste kättesaadavust ja kasutatavust, ning loobub selles osas mistahes nõuetest Litsentsiandja vastu.
4. tasu
   1. Litsentsisaaja maksab Litsentsiandjale Tarkvara kasutamise eest Tasu Eritingimuste punktis 5.1 nimetatud suuruses ning Eritingimuste punktides 5.4 ja 5.5 nimetatud korras. Vastavalt Eritingimustes kokkulepitule sisaldab Tasu käibemaksu või lisandub käibemaks Tasule.
   2. Kui Pooled on selles Eritingimustes kokku leppinud, kuulub Tasu Eritingimustes nimetatud perioodil jooksul Eritingimustes nimetatud ulatuses vähendamisele.
   3. Kui Pooled on selles Eritingimustes kokku leppinud, on Litsentsiandjal õigus Tasu ühepoolselt suurendada. Tasu võib ühepoolselt suurendada Eritingimustes kokkulepitud ulatuses. Tasu suurendamine toimub Litsentsisaajale Tasu suurendamise kohta teate esitamisega ning Tasu suureneb vastava teate esitamisele järgnevast kuust.
   4. Tasu hõlmab Kasutajatuge ning Litsentsiandja poolt loodud Tarkvara uuendusi.
   5. Litsentsiandja võib lisatasu eest ja eraldi lepingu alusel pakkuda Tarkvarale lisaomadusi ja ‑funktsioone.
5. KASUTAJATUGI ja koolitused
   1. Litsentsiandja tagab Litsentsisaajale kogu Lepingu kehtivuse ajal kasutajatoe ja hoolduse olemasolu, mis hõlmab eelkõige programmivigade analüüsi ja veaparandusi (Kasutajatugi).
   2. Kasutajatuge osutatakse distantsilt sidevahendi kaudu.
   3. Kasutajatoe kasutamiseks edastab Litsentsisaaja veateated ning Tarkvara kasutamisega seotud muude probleemide kirjeldused Kasutajatoe e-posti aadressile: [support@risksight.io.](mailto:support@risksight.io.)
   4. Üldtingimuste punktis 4.3 nimetatud e-posti aadressile laekunud kirjadele reageeritakse hiljemalt kahe tööpäeva jooksul ning veateate lahendamisega tegeletakse mõistliku aja jooksul alates selle kättesaamisest. Litsentsisaaja kinnitab, et ta on teadlik, et Litsentsisaajale ei pakuta 24/7 töötavat Kasutajatuge, mistõttu võib veateate lahendamine viibida.
   5. Litsentsiandja võib Kasutajatoe tagamisest keelduda, kui Litsentsisaaja on Tasu maksmisega viivituses enam kui 30 päevaga ning Litsentsiandja on Litsentsisaajat Kasutajatoe peatamisest 2 tööpäeva ette teavitanud.
   6. Lisaks Kasutajatoele võivad Pooled kokku leppida selles, et Litsentsiandja korraldab Tarkvara kasutusvõimaluste tutvustamiseks ning Tarkvara kasutamise juhendamiseks koolitusi. Koolituse täpses sisus, toimumise ajas, osavõtjate arvus ja koolituse tasustamises lepivad Pooled kokku eraldi lepinguga.
6. Uuendused
   1. Kui Lepingu kehtivuse ajal töötatakse välja Tarkvara uuendus ja tehakse see Tarkvara kasutajatele kättesaadavaks, on Litsentsisaajal õigus see ilma täiendava tasuta alla laadida.
   2. Litsentsisaaja kinnitab, et ta on teadlik, et uuendused võivad olla vajalikud selleks, et säilitada Tarkvara ühilduvus, paigaldada turvavärskendusi või veaparandusi või pakkuda uusi omadusi või funktsioone. Nimetatud põhjusel ei saa Litsentsisaaja tugineda puudustele, mis tulenevad sellest, et ta ei ole laadinud alla Litsentsiandja poolt kättesaadavaks tehtud uuendusi.
   3. Litsentsiandja kohustub tegema Litsentsisaaja kättesaadavaks üksnes Tarkvara kõige uuema versiooni.
7. andmete töötlemine
   1. Litsentsiandjal puudub vajadus Kasutajate isikuandmete töötlemiseks, kuna Tarkvarale juurdepääsu saamine ja Tarkvara kasutamine ei eelda Kasutajate poolt isikuandmete avaldamist Litsentsiandjale.
   2. Litsentsisaaja kohustub tagama, et tema ega tema esindajad ei edasta Litsentsiandjale Kasutajate isikuandmeid (nt Kasutajapõhist tagasisidet Tarkvara kohta vmt). Lepingu alusel edastamisele kuuluva teabe esitab Litsentsisaaja Litsentsiandjale ainult isikustamata kujul (nt muutes andmed enne edastamist anonüümseks). Kui Litsentsisaaja nimetatud kohustust ei täida ning Litsentsiandjal tekib Kasutajate isikuandmete töötlemisest tulenevalt kahju, kohustub Litsentsisaaja selle hüvitama.
   3. Tarkvara kasutamise käigus Litsentsisaaja poolt loodud andmeid Litsentsiandjale ei edastata.
   4. Juhul, kui Litsentsisaaja peab Kasutajate kohta registrit või töötleb nende isikuandmeid seoses Tarkvara kasutamisega muul viisil, ei tee Litsentsisaaja seda Litsentsiandja nimel, volitusel, huvides ega käsul (st Litsentsiandja ei ole Kasutajate isikuandmete vastutav töötleja), mistõttu vastutab Kasutajate isikuandmete töötlemise eest üksnes Litsentsisaaja.
   5. Litsentsisaaja tagab, et Kasutajad oleksid käesoleva peatüki 6 tingimustest teadlikud.
8. Tähtaeg ja Lepingu erakorraline ülesütlemine
   1. Leping on sõlmitud Eritingimuste punktis 4.1 nimetatud tähtajaga.
   2. Sõltumata Lepingu tähtajalisusest võib Litsentsiandja Lepingu 90-päevase etteteatamisega enne litsentsiperioodi lõppkuupäeva põhjust avaldamata üles öelda (korraline ülesütlemine). Sellisel juhul tagastab Litsentsiandja Litsentsisaajale Lepingu alusel ette makstud summad 30 päeva jooksul alates Litsentsisaaja Lepingu ülesütlemisest teavitamisest.
   3. Kumbki Pool võib Lepingu erakorraliselt üles öelda, teatades ülesütlemisest teisele Poolele kirjalikult, kui teine Pool on Lepingut oluliselt rikkunud ega ole rikkumist lõpetanud kolmekümne (30) päeva jooksul kõnealuse rikkumise kohta kirjaliku teate saamisest (Hoiatus). Hoiatust ei ole vaja edastada, kui on selge, et rikkumist ei saa kõrvaldada või heastada.
   4. Lepingu erakorralise ülesütlemise õiguse kasutamine ei piira Poolte muid võimalikke õiguskaitsevahendeid ega õigusi.
   5. Kui Leping öeldakse üles Litsentsisaaja poolse lepingurikkumise tõttu, ei tagasta Litsentsiandja Litsentsisaajale Tasu, mis on Litsentsisaaja poolt Litsentsiandjale Tarkvara kasutamise eest ette makstud.
   6. Lepingu lõppemisel ei pea Litsentsisaaja Tarkvara enda andmekandjatest kustutama ja võib jätkata Tarkvara kasutamist Lepingus nimetatud tingimustel, kuid Litsentsiandjal langevad ära kõik Lepingust tulenevad soorituskohustused, mh kuid mitte ainult kohustus tagada Litsentsisaajale juurdepääs Tarkvara uuendustele ning pakkuda Kasutajatuge.
9. Vastutus
   1. Litsentsiandja Lepingust tulenev vastutus on piiratud otsese varalise kahjuga.
   2. Pool võib teise Poole vastu kasutada kõiki seaduses sätestatud õiguskaitsevahendeid Eritingimustes ja Üldtingimustes nimetatud piirangutega.
   3. Lepingust tuleneva mistahes maksekohustuse täieliku või osalise täitmisega viivitamisel maksab viivitanud Pool teisele Poolele viivist 0,1 % (null koma üks protsenti) tasumisega viivitatud summast iga viivitatud päeva eest alates arve tasumise tähtpäevale järgnevast päevast kuni kohustuse kohase täitmiseni.
   4. Kui Pool rikub Eritingimuste punktis 7.1 nimetatud kohustust, maksab Lepingut rikkunud Pool teisele Poolele Leppetrahvi Eritingimuste punktis 7.1 nimetatud ulatuses. Leppetrahvi tasumine ei vabasta Poolt rikkumisega tekitatud kahju hüvitamise kohustusest. Leppetrahvi tasumine või kahju hüvitamine ei vabasta Poolt vastava kohustuse täitmisest.
   5. Leppetrahvi nõudest tuleb teatada teisele Poolele 6 kuu jooksul kohustuse rikkumise avastamisest. Leppetrahvi tasumiseks kohustatud Pool tasub leppetrahvi 15 kalendripäeva jooksul alates vastavasisulise nõude saamisest teiselt Poolelt.
   6. Pooled ei vastuta Lepingu mittetäitmise või mittenõuetekohase täitmise eest, kui selle põhjustas vääramatu jõud. Vääramatu jõud on asjaolu, mida Lepinguosaline ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks. Kui vääramatu jõu mõju on ajutine, on kohustuse rikkumine vabandatav üksnes aja vältel, millal vääramatu jõud kohustuse täitmist takistas. Vääramatu jõu esinemisest teatab Pool, kes selle põhjusel satub Lepingu rikkumisse, teisele Poolele esimesel võimalusel, olles kohustatud ka tõendama vääramatu jõu olemasolu.
   7. Kui vääramatu jõu asjaolud kestavad üle 180 päeva, loetakse, et Leping on lõppenud täitmise võimatusega. Sellisel juhul ei ole Lepinguosalisel õigus nõuda teiselt Lepinguosaliselt Lepingu mittetäitmise või mittenõuetekohase täitmisega tekitatud kahju hüvitamist.
   8. Tarkvara all-kasutusse andmisel vastutab Litsentsisaaja Tarkvara kasutava isiku tegevuse eest nagu enda tegevuse eest.
10. Intellektuaalne omand
    1. Litsentsiandja ei anna ega loovuta Lepinguga Litsentsisaajale ühtegi Tarkvaraga seotud intellektuaalomandiõigust ning ühtegi Lepingu punkti ei või tõlgendada selliste õiguste üleandmise või loovutamisena. Leping on suunatud üksnes Tarkvara kasutusse andmisele, millega koos intellektuaalomandi õigused üle ei lähe.
    2. Mis tahes intellektuaalomandi õigused, mis tekivad Tarkvara kasutamise käigus ja tulemusel, sealhulgas autoriõigused, kuuluvad Litsentsisaajale.
11. konfidentsiaalsus
    1. Pooltel ei ole lubatud avaldada kolmandatele isikutele Lepingu alusel teatavaks saanud konfidentsiaalset informatsiooni, sealhulgas informatsiooni teise Poole ärisaladuse kohta või mistahes muud informatsiooni, mis on Poolele saanud teatavaks seoses Lepingu täitmisega ja mille saladuses hoidmise vastu on teisel Poolel põhjendatud huvi, mh Lepingu sisu.
    2. Pooled peavad kasutusele võtma kõik vajalikud abinõud, et tagada Lepingu täitmise käigus saadud andmete ja sellega seotud andmete konfidentsiaalsus ja kaitse kolmandatele isikutele teatavakstegemise eest.
    3. Konfidentsiaalsuskohustus kehtib 15 aasta möödumiseni Lepingu lõppemisest.
12. TEATED
    1. Pool on kohustatud 3 kalendripäeva jooksul teatama teisele Poolele enda juriidilise aadressi muutusest, Lepingus toodud pangarekvisiitide muutustest, kontaktisikute või nende kontaktandmete muutumisest ja sellest kui on leidnud aset sündmused või on ilmsiks tulnud asjaolud, mis mõjutavad Lepingu täitmist vastava Poole poolt.
    2. Kui ei ole selgesõnaliselt kokku lepitud teisiti, peavad Poolte vahelised Lepinguga seotud teated olema kirjalikus või kirjalikku taasesitamist võimaldavas vormis (nt e-kiri), välja arvatud, kui teate edastamisel teisele Poolele ei ole õiguslikke tagajärgi.
    3. Teade loetakse kätte antuks, kui:
       1. teade on üle antud allkirja vastu või;
       2. teade on saadetud postiasutuse poolt tähtkirjaga Poole poolt näidatud aadressil ja postitamisest on möödunud 5 kalendripäeva;
       3. teade on edastatud e-kirja teel ning postitamisest on möödunud 5 kalendripäeva või kui teine Pool on kinnitanud kirjalikku taasesitamist võimaldavas vormis kirja kättesaamist.
    4. Informatsioonilise iseloomuga teadet võib edastada vabas vormis, eelkõige telefoni teel või elektroonilisi sidekanaleid kasutades.
13. Muud tingimused
    1. Lepingu tingimusi võib muuta üksnes Poolte kokkuleppel ja need vormistatakse kirjalikult Lepingu lisana. Muudatused jõustuvad muudatuste allkirjastamisest mõlema Poole poolt.
    2. Litsentsiandja võib ilma Litsentsisaaja nõusolekuta anda Lepingu üle või loovutada Litsentsiandja Lepingust tulenevaid õiguseid ja kohustusi enda tütarettevõttele või filiaalile. Litsentsisaaja võib Lepingu üle anda või oma Lepingust tulenevaid õiguseid ja kohustusi loovutada üksnes Litsentsiandja kirjalikul nõusolekul.
    3. Lepingu allkirjastamisega loevad Pooled kehtetuks kõik Poolte vahel seni sõlmitud kirjalikud ja suulised Lepingu Eset puudutavad kokkulepped.
    4. Lepingule kohaldatakse Eesti Vabariigi õigust.
    5. Lepinguga seotud vaidlused püütakse lahendada vastastikustel läbirääkimiste teel. Pooled kohustuvad vaidluste lahendamiseks peetavatel läbirääkimistel mitte kahjustama teise Poole Lepingust tulenevaid ja seadusjärgseid õigusi ja huve. Kokkuleppe mittesaavutamisel antakse vaidlus lahendada Harju Maakohtule.
    6. Juhul kui Eritingimused ja Üldtingimused on omavahel vastuolus, kohaldatakse Eritingimustes kokkulepitut.
    7. Käesoleva Lepingu mõne sätte kehtetus ei too kaasa teiste sätete kehtetust.
    8. Leping on koostatud eesti keeles ja allkirjastatud digitaalselt.
    9. Litsentsisaaja lubab Litsentsiandjal kasutada Litsensisaaja nime ja logo klientide nimekirjas, mis võivad esineda Litsentsiandja veebisaidil ja turundusmaterjalides.

POOLTE ALLKIRJAD

|  |  |
| --- | --- |
| /*allkirjastatud digitaalselt*/ | /*allkirjastatud digitaalselt*/ |
| Markus Ilmar Münzer | Agne Aija |
| Litsentsiandja | Litsentsisaaja |